צופיתיים

**צופיתיים** (שם מדעי: Nectariniidae) היא משפחת ציפורי שיר קטנות גוף וזריזות.
[שמאל|ממוזער|[צופית בוהקת מוצצת צוף]]
[שמאל|ממוזער|''[Hedydipna collaris* על פרח]]
[[קובץ:Loten sunbird by arshad ka.jpg|שמאל|ממוזער|*Cinnyris lotenius*]]
[[קובץ:Plain-throated Sunbird.jpg|ממוזער|*Anthreptes malacensis*]]

==דמיון לקוליבריים==
קיים דמיון [[מורפולוגיה (ביולוגיה)|מורפולוגי]] בין ה[[קוליבריים]] ובין הצופיות, אולם מבחינה [[טקסונומיה|טקסונומית]] מדובר בשתי משפחות שונות. הצופיות הן משפחה בסדרת [[ציפורי השיר]] והן נפוצות ביבשת [[אפריקה]] וגם ב[[ישראל]]. הקוליבריים הם משפחה בסדרת ה[[קוליבראים]], והם מצויים ביבשת [[אמריקה]] בלבד. הבלבול בין שתי המשפחות נובע ממאפיינים פיזיים ואקולוגיים דומים של שתי הציפורים - גודלן הזעיר, צבעיהן המרהיבים ומקורן הארוך והמעוקל, וכן ה[[יונקי צוף|תזונה המבוססת בעיקרה על]] [[צוף]] פרחים. תופעה זו, של קיום שני [[טקסון|טקסונים]] שאינם קשורים זה לזה, אך בעלי מאפיינים מורפולוגיים דומים, וממלאים תפקידים מקבילים ב[[מערכת אקולוגית|מערכת האקולוגית]], מכונה [[אבולוציה מתכנסת]] או [[אבולוציה מקבילה]].

ישנן שתי משפחות נוספות של ציפורים – [[דבשניים|דִּבְשָׁנִיִּים]] (Meliphagidae; באנגלית Honeyeaters) ו[[נקרות פרחים]] (Dicaeidae; באנגלית Flowerpeckers) – הדומות לקוליבריים ולצופיות במראן ובהתנהגותן, וגם הן התפתחו כל אחת באופן עצמאי. אזור תפוצתן הוא [[אסיה]], [[אוסטרליה]] ו[[אוקיאניה]].

==תפוצה ומראה==

מוצאה המקורי של משפחת הצופיות הוא באזורים הטרופיים שביבשת [[אפריקה]]. אזור [[ישראל]]–[[סוריה]]–[[לבנון]] הוא הקצה הצפוני של תחום המחייה של הצופיות.

משפחת הצופיות מהווה דוגמה לשוני החיצוני המתקיים פעמים רבות בין זכר לבין נקבה בעולם החי ([[דו-צורתיות זוויגית]]):  הזכר מתהדר בצבעים יפים ובוהקים כמו כחול, שחור וירוק זוהר על גבו, כתם בצבע כתום, אדום או צהוב על חזהו, וגוונים של  סגול בראשו. לעומת זאת, לנקבה יש מופע חדגוני בצבעי אפור וזית, המשמש לה כ[[הסוואה]] בין הענפים.

==מיון המשפחה==
* [[סוג ומין יחיד]] [[צופית אדומת-לחיים]] (*Chalcoparia singalensis*)
* *Deleornis*
* *Anthreptes*
* *Hedydipna*
* סוג ומין יחיד *Hypogramma hypogrammicum*
* *Anabathmis*
* סוג ומין יחיד *Dreptes thomensis*
* סוג ומין יחיד [[צופית כתומת-חזה]] (*Anthobaphes violacea*)
* *Cyanomitra*
* *Chalcomitra*
* *Leptocoma*
* *Nectarinia* - בה [[צופית המלכיט]]
* סוג ומין יחיד [[צופית זהובת-כנף]] (*Drepanorhynchus reichenowi*)
* [[צופית (סוג)|צופית]] (*Cinnyris*)
* *Aethopyga*
* *Arachnothera*

==הצופיות בישראל==

המין היחיד ממשפחת הצופיות הנפוץ בישראל הוא *'צופית בוהקת** (''Nectarinia osea''), המכונה גם בקיצור **צופית** ולעיתים **יונק הדבש**. בהתאם לתפוצת המשפחה כולה, המוגבלת בעיקר לאזורים טרופיים, תפוצתו הטבעית של המין בישראל הייתה מוגבלת בעבר לאזור הצמחייה הסודנית - אזור בו גדלים בין השאר מינים שמוצאם באזורים הטרופיים של אפריקה, כמו [[שיטת הסוכך]] ו[[שיטה סלילנית]], ו[[בלוטנית אפריקנית]].<BR> עם התפתחות היישוב היהודי בארץ, בשנות השלושים והארבעים של המאה העשרים, השתנה נוף הארץ, ובסביבות היישובים החל גינון מאסיבי בצמחי תרבות, שכללו גם מינים רבים ממוצא טרופי המותאמים להאבקה על ידי ציפורים, עם פרחים ססגוניים העשירים בצוף (למשל [[טקומית הכף]]). עקב כך, החלה הצופית להתפשט ברחבי הארץ, וכיום היא נפוצה ביותר בכל חלקי הארץ, בכל עונות השנה.

==גלריה==
<gallery mode="packed">
קובץ:Crimson Sunbird (Aethopyga siparaja) male.jpg|[[צופית ארגמנית]] (''Aethopyga siparaja'')
קובץ:Scarlet-chested sunbird (Chalcomitra senegalensis lamperti) female feeding.jpg|פרט מהמין ''[[Chalcomitra senegalensis lamperti]]'' יונק צוף
קובץ:Purple sunbird.jpg|[[צופית סגולה]] (''Cinnyris asiaticus'')
קובץ:Greater double collared sunbird from below (5896451069).jpg|פרט מהמין ''[[Cinnyris afer]]''
קובץ:Nectarinia johnstoni mtkenya 1.jpg|[[צופית המלכיט]]
קובץ:Pygmy Sunbird - Gambia (32608949436).jpg|פרט מהמין ''[[Hedydipna platura]]''
קובץ:Purple-banded Sunbird (Cinnyris bifasciatus).jpg|פרט מהמין ''[[Cinnyris bifasciatus]]''
קובץ:Streaked Spiderhunter Thailand.jpg|פרט מהמין ''[[Arachnothera magna]]'' ב[[תאילנד]]
</gallery>

==לקריאה נוספת==
*[[עזריה אלון]], **החי והצומח של ארץ ישראל**, כרך 6 - עופות, עמוד 408. [[משרד הביטחון – ההוצאה לאור]] ו[[החברה להגנת הטבע]], 1986, 
*הינצל, פיטר, פרסלאי, **הציפורים מגדיר שדה שלם''', נוסח עברי יצחק כפכפי, הוצאת הקיבוץ המאוחד תשמ"א 1981, עמוד 265.
* לקסיקון דביר לזואולוגיה מאת מנחם דור, ע"ע Meliphagidae -דִּבְשָׁנִיִּים

## קישורים חיצוניים

* 
* צופית באתר צפונט
* צופית בוהקת -המרכז לטיפוח ציפורי הבר בחצר הבית
* צופית מחבר: ד"ר נח רוטרי - בספרייה הווירטואלית של מט"ח
* צופית - במרכז לחקר נדידת הציפורים
* הצופית הארצישראלית - באתר מט"ר
* צופית - מאת אהוד קלפון

## הערות שוליים

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס